El Gran Teatre de Paterna acull la representació de l'última obra del dramaturg Rodolf Sirera
04/03/2020

# El Gran Teatre de Paterna acull la representació de l'última obra del dramaturg Rodolf Sirera

[![El Gran Teatre de Paterna acull la representació de l'última obra del dramaturg Rodolf Sirera](/images/noticias/2020/03/plagi-gr.jpg)](/images/noticias/2020/03/plagi-gr.jpg)

04.03.2020

La funció tindrà lloc aquest divendres, 6 de març a les 20.30 h

El Gran Teatre de Paterna acull aquest divendres l'última obra “_Plagí_” de Rodolf Sirera, Premi d'Honor de les Arts Escèniques Valencianes en 2019 i President del Jurat del Festival de Cinema de Paterna en 2017.

_“Des de l'Ajuntament de Paterna portem anys apostant fermament per donar visibilitat a l'art i cultura valenciana, donant suport al treball d'artistes com Sirera considerat un dels millors dramaturgs contemporanis en llengua valenciana”,_  ha destacat la regidora de Turisme, Cultura i Foc Teresa Espinosa.

“_Plagi_” és una obra de suspens que convida a reflexionar sobre el poder dels homes sobre les dones, un tema de máxima actualitat. Però, sobretot, l'obra proposa un joc teatral als espectadors, convidant-los a utilitzar la imaginació per a descobrir la veritat oculta sota les aparences.

Interpretada per Diego Braguinsky, Rebeca Valls i Jairo Carrasco i dirigida per Rebeca Valls i Edison Valls, la funció tindrà lloc aquest divendres a les 20.30 h.

Les entrades poden adquirir-se a través de la web Tickentradas i a més, tal com ha explicat Espinosa “_els interessats podran adquirir les entrades que no s'hagen venut amb un 50% de descompte dues hores abans de la funció en les taquilles del teatre_”.